സേവന പ്രവര്ത്തനങ്ങള് ഉദ്ഘാടനം ചെയ്തു ഉപ്പുതറ: വാഗമണ് ലയണ്സ് ക്ലബിന്റെ പുതിയവര്ഷത്തെ പ്രോജക്ടുകളുടെ ഉദ്ഘാടനം ക്ലബ് ഹാളില് നടന്നു. ലയണ്സ് ക്ലബ് റീജിയണല് ചെയര്മാന് ജിജോ ഏബ്രഹാം ഉദ്ഘാടനം നിര്വഹിച്ചു. ക്ലബ് പ്രസിഡന്റ് സുനില്കുമാര് അധ്യക്ഷത വഹിച്ചു. വാഗമണ് ലയണ്സ് ക്ലബും ഏലപ്പാറ ഗ്രാമപഞ്ചായത്തും മലനാട് സര്വീസ് സഹകരണ ബാങ്കും ചേര്ന്നു നടപ്പിലാക്കുന്ന ഒൗഷധസസ്യ ഹരിത പാര്ക്കിന്റെ രേഖകള് ഏലപ്പാറ ഗ്രാമപഞ്ചായത്തംഗം ഒ.എസ്. ഉമ്മര് ഫറൂക്ക് സോണല് ചെയര്മാന് ബിനു തോമസിനു കൈമാറി. സ്ട്രീറ്റ് വെന്ഡേഴ്സ് പ്രോഗ്രാമിന്റെ ഭാഗമായി വഴിയോര കച്ചവടക്കാര്ക്കു നല്കുന്ന കുടവിതരണം ഏലപ്പാറയില് ലോട്ടറി കച്ചവടം നടത്തുന്ന ലഷ്മിക്ക് കുട നല്കി പ്രസിഡന്റ് സുനില്കുമാര് നിര്വഹിച്ചു. സെക്രട്ടറി പി.ജെ. റെജി, ജയിന് സേവ്യര്, ജോസഫ് മാണി, ഡോ. മുത്ത്രാജ്, ഡോ. അശോക് തോമസ്, ഷൈജു, ടി.എസ്. പ്രദീപ്കുമാര്, കോസ് ഫിലിപ്പ് എന്നിവര് പ്രസംഗിച്ചു.